
الجزء 1
الجزء:11
- والله يا رضا كان تعمل كدا من البداية😹😹
-كويس يا آمنة أصبري لي😒
-بالله تاني ما تخليها ترجع كفاية خلصت لينا أكل البيت كلو
-أي انا عارفها آفة
ضربتو في كتفو😒
-خلاص حاسبيني بعدين أنا راضي😉
-استنى أطلع ليك ملابسها
-للدرجة دي مستغنين عني اصبرو بس😒
-😹😹😹😹
- انا ما قلت ليك مافي زول بقدر يستحملك غيري😹😹
- انت تسكت خالص😒
-حاضر😹😹
دا كلو وهو شايلني ما تستغربو😹😹طلعنا برة ركبني في العربية وقفل الباب
- أنا لو عارف كان من البداية سقتك بالغصب لأنو دا البنفع معاك😒😒
- انت شكلك عايزني أنزل يلا باي👋🏻😒
وفتحت باب العربية😹
-ي بنت ي مجنونه خلاص يعني الزول ما يهظر😒
-😒😒اي
-مشتاق ليك💜
-اممم
-شنو امم أقول ليك مشتاق ليك
-وبعد داك؟😌
-عليك الله جبتي اللآمة دي كلها من وين؟😒
-منك انت😒
-ي شيخة؟🙄بس خلينا نصل البيت حأدبك أدب أدب عمرك ما اتأدبتي زيو تاني لو قالو ليك أطلعي من البيت دا ما تطلعي
-🥴🥴🥴
- ربا أحسن تبطلي ما لمصلحتك على فكرة😒
-😹😹😹😌😒
بس شغالة أعمل ليه في حركات كدا من غير ما أرد ليه وهو زهج مني شديد كل شوية يقول لي بس خلينا نصل البيت والله ما أخليك أصبري بس😹😹
•
•
•
-مالك زهجان كدا في شنو يا فردة؟
- ربا يا بكري😓
-عماد البنت متزوجة أحسن تخليها في حالها هي مش براها اختارت طيب انت ليه لسه مصر عليها عيش حياتك ياخ
- ما بقدر يا بكري انا استحملت ٣ سنين تاني ما بتحمل البنت دي انا عايزها😢
-عماد أحسن تفوق على نفسك البنت متزوجة سيبها في حالها ما تخرب ليها بيتها
- أنا متأكد أنها حاتجيني براها وتقول لي خلينا نتزوج لأنو راجلها مجنون وهي ما حتتحملو أكتر من كدا
-والله انت المجنون😒
•
•
•
-اي يا أمير في شنو ياخ مالك ضارب لي زي الزمن دا أسي لو زول سمعني😠
-انتي نسيتي انك مرتي ولا شنو وعندي حق أضرب في أي وقت زي ما انا عايز وغير كدا انا مشتاق ليك أعمل شنو يعني😓
- أمير انت عارف ظروفي أصبر شوية وما تضرب لي زي الزمن دا لأنو ممكن زول يسمعني
-ياخ طيب طيب لكن بكرة تجيني من الصباح لو ما جيتي أنا بتصرف براي فاهمه؟😠
-حاضر حاضر😢
وقفلت الخط لكن لما اتلفتت لقت رونق في وشها😳وخافت انها تكون سمعتها😢
-ر ر ر ونق؟
-كنتي بتتكلمي مع منو يا رؤى؟😠
-م م م ع م م م مع زول
-رؤى أحسن تنطقي دا منو الزول الماشة تشوفي دا😠
- ما ماشة أشوف زول ياخ
- انا سمعتك دا منو يا رؤى😠😠
-دا واحد بس صحبي
-صحبك تقولي ليه ما تضرب لي زي الزمن دا عشان مافي زول يشوفني لو صحبك بتدسي مالك وكنتي خايفة مالك وانتي بتتكلمي معاه وقعدتي تتمتمي لما شفتيني😠
-مافي شي يا رونق قلت ليك صحبي وخلاص ياخ😪
وطلعت خلتها وهي شغالة تتنهد خافت شديد انها تكون شكت فيها😢
•
•
•
بعد ما وصلنا البيت نزلنا من العربية هو بقى يفتح في باب الشارع بالمفتاح يلا انا عرفتو ناوي نية ما كويسة فتح الباب بيجاي انا خشيت جوة وجريت بيجاي😹😹وهو بقى ساكيني
- ربا اقيفي والله لو مسكتك ما بحصل خير😠
-أبييييت🥴
- ما تخليني أجري وراك كدا يا بت أقيفي😠
-😹😹😛😛
-كويس يلا ١ ٢ ٣
بس فجأه بقى جاري وراي شديد خفت انو يمسكني جريت على غرفتها وعايزة أقفل الباب كدا قام مسكو بيدو وفتحو بقى يرفع لي في حواجبو ويعاين بخباثة😏😏جراني عليه ومسكني من نصي
- يعني انا من قبيل جاري وراك في. داعي أسي لدا كلو😔😔
-😒😒
-يعني عايزاني اموت ولا شنو؟
-اممم
-بالطريقة كدا حتقتليني ما سمعتي بالولد الكان بحب ليه وحدة شديد شديد وما كان بشوفها ومات من الشوق
-هاااا😏
-جادي معاك بالمناسبة😹
-صاح صاح صاح
-المهم دا زاتو م موضوعنا
-اها موضوعنا شنو أنجز😒
-بحبك
واي من الكلمة دي🥺🥺وبالذات لو جات في نص الونسة🥺🥺ااه بس🥺 بعدين هو شالني وووو
قطعت جهيزة قول كل خطيب..😹
الصباح قمت من النوم ما لقيتو جنبي شفت الساعة لقيتها ١١ نمت كتير عديل😓😓رضا أكيد بكون مشى الشغل لما قمت لقيت في ورقة في الكوميدينا و معاها وردة حمراء🌹شلت الورقة فتحتها كان مكتوب فيها(عندما رأيتك في حفل أقاربي أخذني جمالك....  وشدني ملاحة وجهك، فتعلق نظري بك، وصرت أبحث في وجهك عن شيء ما.. ربما عن نفسي.. أو عن سر ذلك الضباب الذي يغطيه..
كنتي ..... تقفين أمامـي تمامًا.. بالقرب مني.. ممشوقـة القـوام، وبيـن عينيكي شـيء من حـزن قديم، أو فـرح لم يكتمـل.. كان في أسلوب حديثك عمق جذاب.. أو هو من نوع خاص.. فبدأت أشعر بإحساس لم آلفه من قبل.. كنت أشعر بأن جوارحي تسكت.. وأن هدوءًا مقدسًا يسيطر علي، ويجعلني أحدد معالم كل شيء من حولي..أحببتك نعم أحببتك من أول نظرة أحببتك وجننت بك 💙   💙  💙  💙
يلا قومي سريع عارف انك حتقعدي تقري الرسالة مية مرة وما حاتقومي من السرير وأنا لمن ارجع البيت حالقى مافي أكل عشان كدا قومي سريع فاهمه؟😒(لازم يخرب الرسالة بكلامو دا😹😹)
قعدت أقرا في كلامو وأتبسم براي وأضحك زي المجنونه😹😹يا الله يا رضا بحبك 🥺ياخ
قمت نظفت البيت وبقيت أعمل في
الأكل رضا عارفة لو جاء وما لقى حاجة جاهزة بقتلني😹😹
خلصت بعد الظهر كدا بعدين قعدت أقلب في تلفوني خشيت الواتس ولقيت كمية من الرسايل بالجد الزول لما يكون عندو زمن ما فعل نت بلقى العالم دا كلو بسأل منو😹😹المهم قعدت أتونس مع صحباتي عاملين لينا قروب كدا بنحكي فيه شمارات بعض😹لقيت عماد عامل لينا قروب فيه ابتهال وحسكو وبكوري طوالي خشيت ليك فيهم مشتاااقييييين وشنو اقسم بالله ساعة كاملة نحنا بنتونس ما خلينا حاجة😹واتفقنا انو يوم نعمل لينا طلعة ظريفة وكدا وابتهال شغالة لينا انا ما بقدر انتو عارفين خلوني بعد أوضع كدا عماد شغال يكاوي فيها قال ليها نحنا حنمشي وما عندنا بيك شغلة وهي عملت زعلانة وشنو😹قطعت ونستي معاهم لما جاني تلفون من رونق
-اوو رونق المزة الشوق
-ماشاء الله شكلو مزاجك رايق
-اي شديد😌
-ان شاء الله دايما اها عملتي شنو مع رضا؟
-ي ستي رجعنا😌♥
-انتي جادة؟
-والله😌
-امم طيب رضا ما قال ليك شي؟
-شي زي شنو يعني؟
- لا يعني قصدي انتو كويسين مع بعض وكدا؟أموركم تمام؟
-اي تماام وأحلى من التمام كمان😌💜
-امم طيب انا حاقفل
- طيب
ما عارفة كلام رونق ما عجبني كأنو في حاجة حاصلة لكن ما ركزت معاها شديد رجعت الواتس تاني لقيت في رسايل من رقم غريب لما فتحتها لقيتها صور أكتر من ١٠ صور فتحتهم وكانو صور لرضا وهو لابس جلابية بتاعة جرتق ومعاه بنت لابسة توب أحمر ومعاه قرمصيص صورة هو ملبسها الدبلة وصورة فيها أمو خاتة ليه الضريرة في راسو😳
الجزء 2
الجزء:12
وقعت التلفون من يدي بقيت أرجف وجسمي كلو بكب موية🥺🥺ما عارفة الحالة الجاتني دي ولا قادرة أوصفها🥺💔 حتى ما قادرة أحرك نفسي فجأه حسيت كل شي وقف بقيت أبكي بصوت عالي😩 وأصرخ حسي دا كلو طلع يعني رضا عرس؟سمع كلام أمو وعرس؟🥺عرس فوقي عرس وهو دايما كان بقول لي يا ربا أنا بحبك يا ربا أنا مستحيل استغنى عنك ربا أنا ما بقدر بلاك ربا أنا ما بقدر أعيش بدونك يا ربا انتي حياتي كلها😓💔بقيت أتذكر في كلامو البقولو لي دايما حتى لما عرفت اني ما بنجب قلت ليه عرس وهو رفض وقال لي تاني لو جبتي السيرة دي في خشمك انا مستحيل اتكلم معاك يعني معقولة الكلام دا كلو كذب؟يعني رضا كان بغش علي؟يعني العشتو معاه كلو كان وهم في وهم؟🥺😩يعني رضا ما كان بحبني رضا واحد كذاب قعدت أصرخ كذااااب جبان محتال😩 والله الموت كان أسهل علي من الشفتو دا🥺قلبي بقى يوجعني زي كأنو مطعون بسيف حاد والله الطعن كان أهون من الشفتو دا والله اهون🥺🥺بقيت ابكي زي الميت لي الزول اتمنيت انو دا كلو يكون كذب اتمنيت انو يكون في زول فبرك الصور دي عشان يخليني ازعل من رضا اتمنيت انو يكون دا مقلب من زول🥺بس شكلو دا حقيقية أصلا أمو كانت عايزاه يتزوج وكانت ناقه عليه كتير بسبب الموضوع دا وحتى رونق قالت لي كدا بس انا ما كنت شايلة هم للموضوع لأني كنت فاكرة انو رضا مستحيل يعمل كدا بس هو استغباني وعرس😓لقيت نفسي غبية لما كنت بصدقو غبية شديد لأني ما كنت بخت احتمال للحاجات دي كلها غبية انا غبية تاني رجعت أبكي واصرخ🥺🥺بقيت قاعدة كدا ساعة كاملة ما فاهمه حاجة قمت مشيت الغرفة فتحت الدولاب ورميت ملابسي كلها في الأرض دا كلو وأنا بصرخ يا كذاب يا جبان يا حيوان الله يقتلك ياخ الله يقتلك ويريحني من العذاب العذبتني ليه دا😭😭شلت ملابسي دخلتهم في الشنطة وشلت تلفوني وطلعت لما وصلت الحوش هو جاء خاشي انا لما شفتو اتمنيت الأرض تتشق وتبلعني ما كان نفسي اشوف وشو كرهتو للحظة وقرفت منو لأنو واحد كذاب🥺لما شافني شايلة الشنطة في يدي وعيوني مورمة ووشي أحمر خاف شديد وجاء علي بسرعة
- ربا في شنو مالك بتبكي وشايلة الشنطة دي ماشة وين؟😳
ما رديت عليه بس مشيت مسكني من يدي
- في شنو يا ربا😠
فكيت منو يدي بسرعة
- ما تفكر انك تلمسني تاني فاهم؟😠
- يا بت انتي جنيتي قبيل ما كنتي كويسه في شنو اسي؟😒
فتحت تلفوني وفتحت ليه الصور ووريتهم ليه
-كدا عرفت في شنو؟
هو بقى مخلوع وعامل كدا😳
- يا أستاذ انا ما لعبة وقت تكون عايزني تجي تبكي  لي وتقول لي كلمتين  حلوين ووقت تلقى نفسك ما محتاج لي تجدعني انا ما حاسألك  عملت كدا ليه لأنك كذاب وساهل عليك انو تطلع  لي حجة وبوين  بوين  حاتخليني  اصدقك زي كل مرة لكن وين  المرة دي غير كل مرة رسل لي ورقتي ولحدي  هنا وكفاية😭😭
جيت ماشة جاء وقف
قدامي🚶🏻
- ربا انا ما حكذب  عليك اي انا عرست  بس والله عندي مية سبب يا ربا أنا بس عايزك تسمعيني  وحفهمك اي شي براحة براحة🥺🥺
بقيت أصرخ فيه
-تفهمني شنو ولا شنو ياخ يا بني ادم انت انا ما عايزاك تاني فاهم انا قرفت منك ياخ كرهتك وكرهت كذبك  وعصبيتك كرهتك كلك انا ما عايزة حاجة غير ورقتي  فاهم وباقي ملابسي وحاجاتي آمنة حتجي  تشيلهم لي😒😪
وجيت ماشة وهو ما حصلني وصلت الشارع وانا مخنوقة ما قادرة أمشي وقفت لي ركشة وركبت من غير ما أتكلم معاه هو بقى يسألني ماشة وين ي أخت وأنا ما جايببة ليه خبر سألني مية مرة  حتى انتهبت  ليه وصفت ليه البيت والطريق كلو سرحانة وشغالة أبكي🥺😭
•
•
•
رضا جاء خاشي لأمو وأخواتو لقاهم قاعدين  بشربو  في جبنة كان عامل زي الثور الهايج  جاء خاشي كدا وقع الكرسي في الأرض وبقى يصرخ😠
-الحيوان الرسل  لربا  صور العرس منو دا منو سريع قولو😠😠
كلهم بقو  خايفين  وأي وحدة بتعاين للتانية😳رؤية  كانت خايفة شديد شغالة ترجف كلهم بقو  يعاينو ليها لأنهم عارفين انها هي الرسلت الصور لربا هو لما شافهم  بعاينو  ليها وشافها  خايفة
- دي انتي يا رؤية؟😠
ما قدرت ترد ليه وبقت ترجف قام صرخ فيها
- دي انتي قلت ليك؟😠
-اي🥺
الساعة الجاء ورزعها كف خلاها تشوف عشرة عشرة خشمها بقى ينذف قبل ما تقوم تاني لحقها واحد تاني🥺 أمو  جات تحجز براها  رونق ورؤى بحجزو
-خليها يا رضا  سيب البنت عايز تقتلها  انت رضااااا🥺😭😭
وكلهم بصرخو  فيه عشان يسيبها هو بقى يصرخ  ويتكلم زي المجنون😠
- انا مش قلت ليكم مافي زفت منكم يكلم ربا بالعرس  دا قلت ليكم ولا ما قلت😠؟مش قلت ليكم أي شي ولا ربا ياخ ان شاء الله تشيلو  روحي دي كلها لكن ربا ما تمسوها قلت ولا ما قلت؟😠ياخ انا عشان انتي قلتي متبرية  مني وقلتي حاتموتي
لو انا ما اتزوجت قلت ليكم خلاص انا حاعقد  عليها بس من
غير ما ربا  تعرف داكلو عشان خاطرك  بس في النهاية انتو عملتو  شنو مشيتو كلمتوها  وهي سابتني  اي سابتني  وتاني ما حترجع🥺
قعد في الأرض وبقى يبكي زي الشافع 🥺
-انا مش قلت ليكم أي شي ولا ربا اسي هي اتخلت عني
اتخلت عني بكل بساطة  وهي ما عارفة اني من غيرها ما بتنفس  والله ما بتتفس ربا مشت اي مشت وبسببكم انتو هي سابتني 🥺🥺
قام من الأرض ورفع  يدو  قصادهم
- والله أندمكم  على كل دمعة  نزلتها  ربا من عيونها والله أندمكم😠😠
كلهم بقو يعاينو ليه كدا😳😳
-رضا انت واعي لنفسك  بتقول في شنو انا أمك وديل أخواتك كيف تتكلم معانا وكدا وتهددنا كمان😒
هو بقى يصرخ😠
-اي بتكلم معاكم وما اتكلم  لو اتكلمت انتو البديتو  وانا حوريكم  حاعمل شنو ومش البنت الاتزوجتها  دي أسي بطلقها  ليكم😠 انا الف مرة قلت ليكم أي شي ولا ربا  قلت ليكم ياخ أعملو أي شي عايزنو  بس ربا لا ربا مافي زول يقرب منها ربا مافي زول يسألها😠  بس انتو معندين اي انتو مصرين تغلطو لكن كويس من يوم الليله ولقدام انا ما بعرف زول فيكم ولو ربا ما رجعت لي بوعدكم  انكم حتندمو 😠😠
وطلع خلاهم كلهم مستغربين في كلامو معقولة هو واعي يقول كدا كيف أخواتو بقو يبكو  أمو تولول  وتبكي😭😭
هو من محلو دا ومشى  على بيت ناس ربا لقى أبوها قاعد بقى يتكلم معاه في الموضوع لقى انو هو عرف من ربا انو اتزوج  عشان كدا ربا جات هنا وهي طالبة الطلاق أبوها  قال ليه انو الراجل محلل  ليه ٤ ومن حقو  يتزوج  بس ربا ما عايزة تتقبل الفكرة وهي ما راضية انو يكون  معرسين  فوقها اتكلم مع أبوها كتير وقال ليه أنا عايز أشوفها مشى ليها في غرفتها  لقاها طافية النور  وقاعدة تبكي بصوت براحة🥺🥺فتح النور وجاب كرسي وقعد قدامها هي لما شافتو اتلفتت منو بقى يعاين ليها وعيونو كلها دموع
-ربا🥺
-•••••
-حبيبي🥺
-••••••••••
- ربا عليك الله اتكلمي معي🥺
-•••••••
- والله بحبك يا ربا والله بموت في التراب البتمشي عليه🥺اتكلمي معي ردي لي قولي أي شي ان شاء الله أضربيني  شاكليني أعملي اي شي بس ما تسكتي عليك الله يا ربا🥺🥺
-••••••
- طيب أقول ليك حاجة انا عمري كلو ما فكرت أتزوج فوقك أو أخليك عشان أتزوج انا عارف انك قبل كدا قلتي لي يا رضا عرس ما مشكلة أنا موافقة بس أنا رفضت وقلت ليك ما عايز غيرك حتى لو حياتنا ما فيها أولاد أنا راضي لأنك انتي مكفياني🥺وانا لحدي الآن في كلامي ولحدي الآن انتي مكفياني وما عايز غيرك انتي عارفة أمي كانت كل يوم بتنق لي في الموضوع دا وانا بقول ليها غير ربا أنا ما عايز هي كانت طوالي بتفتح لي الموضوع دا وانا بتهرب منها وما بسمعها وما كنت راضي أكلمك عشان ما تزعلي😓بس هي هددتني انها تحرق نفسها  لو انا ما عرست والله يا ربا شالت البنزين وعايزة تولع  على نفسها دا كلو كان قدامي وما كان عندي طريقة غير اني أرضى بعدين هي قالت الا تعمل عرس وقومة وقعدة قلت ليها انا المواضيع دي كلها ما بتنفع معي وهي أصرت  انو نعمل جرتق لكن والله ياربا انا البنت دي للآن ما شفتها ولا حتى عارف شكلها ولا عارفها عاملة كيف ولا اتكلمت معاها وما عندي معاها أي حاجة أنا عملت دا كلو عشان أمي انتي عارفة أنا بحبها قدر شنو وخفت اني أكلمك وتزعلي وانا ما صدقت اني خليتك ترجعي البيت ما بقدر أتحمل إني أخسرك تاني🥺
قعد جنبي في السرير ومسك يديني قوي
- ربا والله انا بحبك انتي أي حاجة ف حياتي🥺
الجزء 3
الجزء:13
فكيت منو يدي وقمت من السرير بزهج😠
-اول شي انت كان ممكن تكلمني وتاني شي انت الحاجة لو ما عايز تعملها ما بتعملها بس انت أصلا عندك استعداد عشان تخسرني وكفاية وكفاية يا رضا بالجد كفاية أنا اتحملتك كتير وما بقدر أضغط على نفسي أكتر من كدا حتى لو ما شفتها حتة لو ما عندك ليها حاجة حتى لو طلقتها زاتو انا مستحيل أرجع ليك تاني مس ت ح يل مش انت اتزوجت وخلاص؟تاني انا ما بتقبلك فاهم؟وانا لسه في كلامي طلقني وبس😭😪
فجأه هو زاتو قام بدأ يصرخ😠😠
-ياخ مش البنت دي أسي بطلقهاا وأنا قلت ليك مية مرة اني ما عايز أخسرك لكن انتي معندة وشنو شابكان طلقني طلقني😠
بقينا نصرخ كدا اي واحد بعلي صوتو أكتر من التاني😩أمي سمعتنا قالت لآمنة أجري شوفيهم مالهم آمنة قالت ليها ما ماشة خليهم يتناقشو براهم يا أمي ما تدخلي لكن أمي جات جارية لينا وآمنة لحقتها وقفو جنب الغرفة كانو مترددين يخشو كيف
- طيب يا ربا أنا حطلقها وأسي قدام ناس بيتكم عشان ما تشبكيني انت عرست وانا ما عايزاك وطلقني😒😒
-ياخ حتى لو طلقتها ما عايزاك فاهم وأصلا ما بهمني وبقى ما من اختصاصي حياتك اتصرف فيها براك ياخ ما تجنني وطلقني وبس😠
قام رمى التربيزة في الأرض وبقى يصرخ ياخ قلت ليك ما بطلقك وما تجيبي سيرة الطلاق دي في خشمك تاني يا ربا فاهمة😠
-بجيبها طلقني يا رضا انا ما عا ي ز اك وكلامي دا واضح😒
غمض يدو بقوة لمن عروقو دي ظهرت لكن ما رد لي وطلع تلفونو من جيبو وعمل مكالمة في الأثناء دي أمي وأبوي وآمنة جو خاشين لمن سمعو الصراخ زاد😩
- في شنو يا أولاد استهدو بالله الأمور ما بتتحلى كدا
(مافي زول رد ليهم)
الزول الفي التلفون رد لرضا
-أمشي ودي التلفون دا للزفتة الخليتوني اتزوجها دي سريع فاهمة ٥ دقايق بس وتديني ليها😠
عرفت انو بتكلم مع وحدة من أخواتو وقال ليها ودي التلفون للمرة العرسها دي😒هو كان فاتح الخط وكل شوية بقول ليها سريع ياخ لسه ما وصلتي سريع من صوتها عرفتها رؤى(هي شكلها من الخوف وصلت في ٥ ثواني😹😹)
أدتها ليه وهو فاتح الاسبيكر  رؤى قالت ليها دا رضا عايز يتكلم معاك بس فجأه البت بقت تتمايص الساعة القالت فيها الو دي (حسستني كأنها شاكيرا😹😹)رضا ولا تفاهم معاها أصلا قال ليها انتي طالق بالثلاثة البنت فجأه بقت تجعر وليه يا رضا انا عملت ليك شنو هو ولا استناها أصلا تيت تيت قفل الخط في وشها😹😹انا والله كنت مبسوطة بجوة لكن ما عايزة أبين ليه أمي وآمنة وأبوي كلهم بقو عاملين كدا😳😳احساس انو عمل كدا قدامهم
-اها يا ربا أنا طلقتها قدامك وانا قلت ليك انها ما بتهمني وم عندي ليها حاجة انا البنت دي اسمها ما عارفو والله في وشها ما عاينت ولو دا برضو ما برضيك وريني البرضيك شنو عشان أعملو ليك🥺
اتلفت على أبوي واتكلم معاه
- والله يا عمي أنا بنتك دي شاريها وما بحب زعلها انا مستعد أعمل أي شي هي عايزو
يلا انا اتدخلت
-مش قلت حتعمل أي شي أنا عايزاه؟
-اي يا ربا والله أي شي🥺🥺
- طيب طلقني😒
يلا هو في اللحظة دي انفجر😠 لكن بقى ساكت عشان أبوي قاعد
- يا بتي دا كلام شنو اسي هو طلقها قدامك انتي عايزة شنو تاني؟
-هو اتزوج قبل كدا عشان أمو يعني ممكن يتزوج تاني وتالت ورابع وانا ما أكون عارفة ولو ما الصور الجاتني دي هي كانت حاتكون مرتو وما حايطلقها وانا ما حكون عارفة وما معروف الموضوع دا تكون مدتو كم يعني انتو فاكرين انو لو ما أنا عرفت هو كان طلقها لا دي حاجة عملها عشان ينقذ بيها نفسو بس😒😒
هم تاني ما قدرو يقولو لي حاجة غير الله يصلح حالكم وطلعو خلونا هو بقى يعاين لي مسافة من غير ما يقول حاجة شكلو بفكر كيف يرضيني
- ربا يعني انتي حتفضلي كدا؟بس قولي لي لمتين حاتعذبيني كدا لمتين حاتخليني أتمرمط وأتبشتن معاك كدا لمتين؟لمتين حاقعد أفكر في ألف حل عشان أرضيك لمتين بس قولي لي😓
- انا م قلت ليك أعمل كدا ولا ضربتك في يدك لو ما عاجبك طلقني وبس😒
عاين لي كداا مساافة كأنو مفكر يديني كف لكن غير رايو😹😹قام من الكرسي ومشى الباب شكلو طالع قال لي لا عاجبني وطلع
•
•
•
-وووب علي أنا وووب علي من الحصل دا اخوكم خرب أي حاجة أنا حقابل علوية تاني كيف بس أقابلها كيف ولا أقول ليها شنو بعد العملو رضا دا وااا سجمي انا😭😭
- يا أمي انتي براك عملتي كدا براك دخلتي يدك في النار انا قلت ليك ما تخربي عليهم حياتهم لأنو رضا بحبها وفي النهاية شفتو نهاية العملتو😒
-انتي أسكتي انا ما عايزة أسمع صوتك قومي جيبي لي حبة الضغط دي أبلعها😓😓انا تاني أقابل علوية بأي وش بس تاني أقابلها كيف ووب علي انا الليلة ووووب(شغالة تولول بيدينها وقاعدة في الأرض وخاتة قطعة في راسها😹بس المقطع دا عرفتو؟😹)
رؤى ورؤية شغالين يهدو فيهااا
•
•
•
- في شنو يا مان مالك قاعد سرحان كدا؟
-لي يومين ما عارف خبر عن ربا😓
-طيب ما تضرب ليها
-بضرب من الصباح ما بترد علي😓
-والله يا عماد أنا شايف انو البنت دي أحسن تخطاها هي متزوجة وأكيد عندها الف سبب وسبب عشان ما
ترد ليك وغير كدا ياخ هي متزوجة يا عماد ياخ😓
-هي متزوجة لكن حتتطلق
-وليه واثق كدا؟😒
-لأنو راجلها مجنون😒
- انت شنو شابكني راجلها مجنون مجنون مالو هو؟
-البنت بتحب انو راجلها يغير عليها صاح؟
-أكيد
- طيب لما الغيرة دي تزيد عن حدها مش بتبقى جنون؟
-اها
-يلا هو كل شوية حايجن أكتر ويخرج من سيطرتو وهي بالطريقة دي حتكرهو وحتطلب الطلاق😏
-ولو هو ما وافق يطلقها؟
-أصلا هو ما حايوافق
- طيب يا شاطر حيطلقو كيف؟
-هي حترفع عليه قضية انو بضربها وكدا وهي ما بتقدر تعيش مع واحد مجنون زيو والمحكمة حتديها الطلاق😌
-وهي حتعمل كدا ليه أصلا؟
-لأنو هي ما حتقدر تستحملو أكتر من كدا وحايفيض بيها شديد فاشنو حتلجأ للمحكة😌
•
•
•
قعدت أبكي وأبكي كنت محتاجة أتكلم مع زول أفضفض لزول كنت محتاجة للحاجة دي شديد😭😭ما عارفة أعمل شنو أساسا بالجد انا بحبو بس قصة انو يتزوج دي أكلت معي جنبة و في النهاية جاء طلقها بكل بساطة طيب هو لو من البداية بقدر يخوف أخواتو وأمو بالطريقة دي ويمشيهم كلمتو عليهم كان من البداية رفض وخلاص بس أكيد في حاجة في راسو أكيد😓
•
•
•
- انا الليلة ما بقدر أجي يا أمير ياخ
-وليه ما بتقدري تجي يعني؟😏
-عندنا مشكلة في البيت وأمي تعبت شوية عشان كدا صعبة اني أطلع من البيت
-حاولي حتقدري بس تعالي شوية بس😓
- أمير انت ما بتفهم قلت ليك أمي تعبانة
-أخواتك ال٢ معاها يعني انتي حتعملي ليها شنو؟ولا قولي انتي أساسا ما جاية وخلاص😏
-أمير انت ما عندك احساس ولا شوية حتى لو أخواتي معاها أنا كيف قلبي يسمح لي اني أسيبها وأطلع😒
-يا زولة خلاص انتي شكلك أصلا ما عايزة تجي يلا باي😒👋🏻
قفل الخط واتلفت وبقى متوتر😳
-حبيبي في شنو عايزة حاجة؟
-جهزت الأكل تعال عشان ناكل🙂
-حاضر يلا نمشي🙂
كان خايف انها تكون سمعت مكالمتو😪😢
- انت قبل شوية كنت بتتكلم مع منو شايفاك زهجان😢
طوالي لحق نفسو سريع سريع
-ياخ دي السكرتيرة الغبية دي من أمس بقول ليها تعالي جيبي لي الأوراق شابكاني أمي تعبانة وما عارف شنو ياخ كرهتني😒
- ما تتضايق روق شوية يمكن بالجد أمها تعبانة
-يمكن😏
الجزء 4
الجزء:14
رونق كانت خايفة على ربا😪هي كانت قاعدة لما أمها هددت رضا انها تحرق نفسها وكدا وبعد ما رضا اتزوج هي ما قدرت تكلم ربا لأنها صحبتها شديد وما حتقدر تحكي ليها موضوع زي دا فكرت انها تضرب ليها بس خافت من ردة فعلها وأنها عرفت انو هي كانت عارفة بالعرس وكدا وما نبهتها لكن أتوكلت وضربت ليها🥺
- الو ربا
-رونق انا محتاجة ليك شديد🥺(كأنها كانت محتاجة الاتصال دا منها)
- في شنو حبيبتي؟😢
- انا متضايقة شديد(قعدت تبكي)
-استهدي بالله😢
-ي رونق انا ما عارفة أخوكي دا عايز يصل لشنو يعني وقت هو ما عايزها وطلقها بكل بساطة طيب ليه اتزوجها من البداية عايز يثبت شنو يعني ولا قصدو يوجع قلبي وخلاص🥺
- لا يا ربا ما كدا والله أمي ضغطت عليه شديد هي كانت مستعدة تعمل أي شي عشان رضا يتزوج تاني والله حاولت معاه بكل الطرق وما لقت طريقة لدرجة انها قالت ليه انها متبرية منو وهو ما ولدها وبرضو هو ما وافق في النهاية قالت حتحرق نفسها شالت البنزين وكبتو في روحها اها قولي لي في اللحظة دي هو كان حيعمل شنو غير انو يوافق وانتي عارفاه بحب أمي ومتعلق بيها قدر شنو🥺والله يا ربا رضا بحبك شديد ما بتتخيلي هو بحبك قدر شنو وهو مضغوط شديد يعني انتي مفروض تقيفو جنبو في الظروف الهو فيها دي لأنو محتاج ليك شديد🥺
قعدو يتكلمو بالساعات ورونق حكت ليها لما رضا جاهم وهددهم انو هي لو ما رجعت ليه هو بعرف يعمل ليهم شنو وانو حايندمهم على كل دمعة هي نزلتها وقال ليهم انو من الليلة انا ما بعرف زول فيكم والحالة الجاء بيها وقدر شنو كان متضايق وضرب رؤية كف والبكاء العملو وانو قدر شنو كان متأثر🥺🥺
ربا بقت مستغربة شديد معقولة رضا يعمل دا كلو يعني معقولة يكون بحبني الحب دا كلو؟معقولة🥺بقت حاسة بالذنب وأنها مفروض تكون جنبو للحظة حست انها مطمنة وحست براحة نفسية لما عرفت الكلام دا🥺 وبقت تفكر في كلام رونق وانو لو كان صاح يعني رضا ما عندو ذنب غصبا عنو حصل كدا🥺وهو لو ما كان بحبني ما كان طلقها🥺
رونق بالها بقى عند رضا بعد ما ربا قالت ليه يطلقها وهي مصرة على الطلاق حالو حايكون كيف😢 وهو متعلق بيها شديد فجأه قلبها أكلها اتجاهو وخافت تكون حصلت ليه حاجة لبست ليها عباية سريع سريع وقفت ركشة من خشم بابهم ومشت لرضا🚶🏻‍♀
لما وصلت لقت باب الشارع فاتح بس مدقر لزتو وخشت وهي بتنادي فيه رضا رضا يا رضا لكن ما كان في زول برد خشت الغرفة بتاعتهم كانت مقفولة لزت الباب فتح معاها لقت رضا في الأرض وحوليه دم😳
•
•
•
-اي يا عماد كيفك قبيل لقيت منك مكالمة كنت نايمة
-معليش يا ابتهال أزعجتك بس كنت عايز أقول ليك أضربي لربا دي شوفيها مالها لي ٣ يوم ما قادر أصل ليها😓
-ليه مالها في شنو؟😢
-والله ما عارفها بضرب ليها وما بترد وخايف عليها😢😢
-طيب انا حاضرب ليها أشوفها وارجع ليك تمام؟
-طيب🙂
•
•
•
-حبيبي أنا آسف😢
-😏😏
- خلاص يا رؤى أووف ما قلنا آسف وبعدين انا مشتاق ليك عشان كدا😢
- يعني انا أقول ليك أمي تعبانة يا أمير وانت ما بهمك غير اني أجيك وخلاص😒ولا حتى سلامتها دي ما قلتها لي😪😪
- والله اسف ياخ انا بس كنت عايزك تكوني جنبي عشان كدا😓😓آسف
-طيب تمام😒بس يا أمير تاني ما تضرب لي انت عارف ناس بيتنا ما بقدر أرد ليك خايفة زول يشك فيني بس انا لو لقيت نفسي فاضية بمشي البيت وبديك تلفون تمام؟
-طيب لكن انتي ما تتأخري علي بس😓
-حاضر🙂
هو زاتو اطمن عشان مرتو ما تكشفو😏
رؤى قفلت من أمير بيجاي رؤية جاتها خاشة مخلوعة وبتبكي
-الحقي يا رؤى رضا حاول ينتحر رونق أسي ضربت لينا وهم في المستشفى؟😭😭
-شنو😳انتحر؟واااي انا هو كويس حصلت ليه حاجه؟😭😭😭
- ما عارفه وما عارفين حاجة نحنا وأمي هديك ليها هابطة تعالي سريع نشوفها ونلحقهم في المستشفى😭😭
-وووب علي يا ولدي دا شنو الجاك دا ووب علي😭ولدي كررر علي يا جناي ما ضقت يوم حلو في حياتك😭
- يا أمي عليك الله ما تعملي كدا قومي خلينا نمشي نشوفو
-واي يا ولدي 😭😭
-رؤى كدا حاولي قوميها معي هي كدا ما حاتقوم
•
•
•
رونق بعد شافت رضا كدا بقت تبكي وتصرخ😭😭ما عارفة تعمل شنو شافت زجاج مكسر جنبو عرفت انو جرح نفسو بالزجاج دا بقت تصحي فيه لكن هو فاقد وعي قعدت جنبو في الأرض وتصرخ يا رضا يا رضا وتهز فيه وهو ما بصحى😭😭قامت ضربت لود خالتها(الكان قبل كدا جاء لناس رضا في البيت وقال لربا عايز لي عروسة تكون أحلى منك وكدا)المهم يلا هو جاها وودو المستشفى وضربت لأمها وأخواتها عشان يجوهم
فلاش باك#
وصلو المستشفى وأي وحدة بتبكي براها لقو رونق وحسن برة سألوهم من رضا قالو انو معاه الدكتور جوة وانو كان فاقد وعي وكدا المهم انتظرو شوية وخشو ليه الدكتور قال ليهم انو عايزين ليه دم لأنو فقد دم كتير وشكلو كان ليه زمن في الحالة دي مافي زول جاب ليه خبر وفقد دم كتير😢😢رونق اتبرعت ليه لأنو عندهم نفس الزمرة أمو اتجرست ولسه بتبكي😭😭الدكتور طلعها برة وقال ليها ما عايزين ازعاج(أذية خلاص😒)رؤى ورؤية طلعوها برة
عشان تهدأ وحسن قعد معاه هو كان بين صاحي وبين نايم بقى يتمتم ربا ربا ربا ربا ربا حسن جاء قريب منو بقى يسأل فيه رضا في شنو؟مالك؟عايز حاجة؟وهو بقول ليه ربا ربا ربا لكن ما كان قادر يفهم كلامو😢
بعد شوية جو وأدوهو الدم وكلهم كانو فوق راسو هو بقى يصحى شوية شوية وبردد ربا ربا ربا هم كانو سامعنو بس مافي زول رد شغالين ليه انت كويس؟عايز حاجة؟وهو شغال ليهم ربا ربا ربا رونق طلعت برة الغرفة براحة براحة وضربت لربا لأنها عارفة انو أخوها محتاج ليها😢
- الو يا رونق
- ربا عليك الله تعالي سريع رضا في المستشفى
-شنو؟مالو رضا حاصل عليه شنو؟😳
-انتي تعالي وبعدين بفهمك بس استعجلي😢
•
•
•
لما رونق قالت لي انو رضا ف المستشفى جسمي قام شعرة شعرة ياربي بكون حصل ليه شنو معقولة تعب فجأه؟ولا بكون مالو الأفكار السلبية كلها بقت مسيطرة  علي😭😭أشيل حاجة تقع مني كلمت أمي وآمنة قالو ان شاء الله يكون خير بس ولبسو وقالو ماشين معي ما حايخلوني براي وانا خايفة كدا والله زعلت من نفسي شديد ختيت اللوم كلو علي😭قلت لو كان سمعتو ورضيت أرجع معاه ما كان حصل الحصل وما كان مرض وما كان حصلت ليه حاجة بس انا ما كنت معاه😭😭طلعنا من البيت ووصلنا المستشفى ضربت لرونق عشان أشوفهم وين قامت هي جاتنا برة وشكلها كانت بتبكي وما كويسة وشها دا نهائيا ما بشرني بالخير بقيت أسأل فيها في شنو يا رونق رضا حاصل عليه شنو؟وأنا خلاص عايزة أنهار عديل قالت لي والله يا ربا رضا دا حاول ينتحر انا مشيت ليه في البيت وكدا كدا كدا حكت لي الحاصل كلو أمي وآمنة بقو عاملين  كدا😳😳انا بعد سمعت الكلام دا دموعي بقت جارية عشرة عشرة😭😭بقيت انبذ في نفسي يعني هو بحبك الحب دا كلو ومستعد يعمل عشانك أي حاجة وانتي تجازيه كدا؟ليه يا ربا ليه بس😭😭رونق قالت لي يلا خلينا نمشي ليهم ومشينا عليهم خشينا لقيناهم كلهم قاعدين رؤى ورؤية وأمو وحسن أمو وأخواتو مافي وحدة فيهم اتكلمت معي بس كانو بعاينو لي بعين ما كويسه نهائ😒انا بس كنت عايزة أشوف رضا هم كانو مغطينو قربت لحدي ما شفتو كانت يدو ملفوفة بشاش ووشو شاحب😢لما شافني بقى يعاين لي كتير من غير ما يتكلم معي بس نظرتو دي كانت كافية تقول لي انو محتاج لي شديد😢رونق بقت تحاول تطلع الناس عشان تخلينا برانا الحاجة المحيراني انو أمو وأخواتو ما اتكلمو معي ولا حتى حاولو يطاعنوني بكلامهم ويعملو حركات😏
بعد ما طلعو..
أنا كنت واقفة بعيد ما قادرة أقرب عليه أشر لي بيدو يعني تعالي أقعدي جنبو قعدت جنبو في السرير وانا ساكتة ما لقيت حاجة أقولها😢 قال لي وهو بتنهد وتعبان شديد
- ربا
ما قدرت أرد ليه لأني حابسة دموع كتيرة وما مخلياني أتكلم🥺
تاني قال لي بعد ما أخد نفس وظاهر في صوتو التعب
- ربا
فجأه بقيت أبكي شديد😭😭والله ما عارفة حصل لي شنو فجأه زعلت من نفسي😭
وهو بتكلم معي
- ربا
-حبيبي
-أسي البخليك تبكي شنو بس؟
وأنا لسه ببكي😭😭
- انا ما قادر أقوم تعالي قريب لي
جيت جنبو شديد ونمت في صدرو وأنا ببكي😭وهو حضني بيدينو
-ي بكاية ما قلنا خلاص الله!يعني أقوم وأشاكلك؟ما تبكي خلاص
-رضا انت ليه كدا؟🥺
-كيف؟
-ليه حنين كدا ليه بتحبني كدا أصلا؟🥺
-عشان انتي دنيتي كلها في زول ما بحب الدنيا الهو عايش فيها؟
بقيت أبكي أكتر
آيروس.. 🖤
بقلم:نفحات محمود🖋
الجزء:15
بقيت أبكي أكتر🥺
-ي حبيبي خلاص الله يرضى عليك ما تبكي والله دمعة وحدة منك بتكون زي النار على قلبي انتي بترضي انو قلبي يتشوي يعني؟
هزيت ليه براسي لالا🥺
- خلاص يلا ما تبكي🥺
- طيب انت ليه عملت في نفسك كدا؟🥺
أخد نفس وحضني عليه أكتر
-عشان أنا بدونك ولا شي انتي الحياة بالنسبة لي ولما انتي تكوني ما موجودة أنا أعيش ليه بس؟😢
رفعت راسي من صدرو وبقيت أعاين ليه في عيونو
- بس يا رضا كدا ما كويس انت لو ما عايز روحك دي انا عايزاها😓
- هو انا لو عارف انك عايزة روحي دي ما كان عملت كدا اصلا😓
-رضا أنا بحبك كتير وما بقدر أتحمل أشوف فيك أي حاجة عشاني يا رضا تاني ما تفكر تعمل كدا في روحك🥺🥺
-طول ما انتي معي أنا ما حفكر أعمل كدا لأنك بتخليني أحب أعيش بس في اللحظة الانتي بتمشي فيها أنا بوعدك اني ثانية ما حاسكنها في الحياة دي😢
- بس يا رضا🥺
-(قاطعني)أنا عارف والله عارف انك ما بتسيبيني الا أنا لما أغلط وعارف اني انا البسبب ليك الزعل وأي حاجة ما حلوة بس بوعدك من الليله ولقدام كل شي انتي عايزاه انا بعملو ليك كل شي بس في المقابل أوعديني انك ما تتخلي عني مهما يحصل🥺
-بوعدك ما بتخلى عنك مهما يحصل🥺
- خلاص يلا قومي مني لقيتي المخدة دي وما صدقتي
ضربتو في يدو(حيوان😒)
-يدييييي ربا يدي😭
-رضا مالك؟😭آسفة حبيبي والله ما قصدي اضربك فيها اسفه رضا يا رضا دقايق خليني أنادي الدكتور يشوفها ليك😭
عايزة أقوم من السرير🚶🏻‍♀ جراني من يدي
-الزول ما يهظر مع مرتو يعي😹😹
-كويس يا حيوان أصبر لي ما بخليك الليلة😒
بقيت أضرب فيه وهو يقول لي يا شريرة أصبري خليني لما أقوم والله أخلي خشمك ملح ملح😹😹
•
•
•
-عان العفنة السايطة جاها تتكبكب وبتتبكى عاملة فيها زعلانة عليه أصلا بسببها هي حصل معاه كدا😒😒
- يا أمي خلاص عليك الله وما بسببها هي حصل كدا بسببكم انتو لأنو خليتو يتزوج غصبا عنو وما اكتفيتو بدا وخلاص رسلتو لمرتو الصور وخربتو ليه بيتو😒
- خلاص يا رونق نحنا في المستشفى 😒
- يا شيخة؟يعني أسي خلاص بقت فارقة معاك المستشفى دي؟ما انتي السبب في المشكلة دي كلها انتي الرسلتي الصور لربا😒
-ياخ أسكتو كلكم مافي زول فيكم يتكلم😠😠
- أنا زاتي ماشة أشوف رضا😒
•
•
•
رونق جات خاشة علينا ولقتنا بنضحك😹
-احم احم شايفة في ناس اتصالحو🖤😏
-نحنا أصلا ما كنا متشاكلين عشان نتصالح صاح يا ربا؟😌🖤
-اي صاح😌
-دا كلو يرجع لي أنا طبعا😌😌
-انتي بالنيني لو ما حنكي السنين دا ما كان الأمور اتظبطت😌
-ايواا يعني نكرتني؟بس قوم من سريرك دا أشتغل فيك ضرب زي الضرب😒
-نشتغل فيه ضرب😌
-شنوو؟ربا انتي معي ولا معاها؟😒😒
-واللهي امممم ما عارفة😹😹
-أصبري لي بس رونق بعدين ما بتكون معانا عشان كدا صلحي معاملتك معي😌
-أبييت😹
آمنة وأمي جو خاشين سلمو لرضا واتحمدلو ليه السلامة وآمنة قالت لي ابتهال دي من قبيل بتتصل عليك وأنا ما رديت ليها أرجعي ليها شوفيها شلت التلفون وطلعت برة لقيتهم لسه قاعدين أي وحدة تحمر لي براها جيت مارة في نصهم وشغالة أحمر ليهم زي ماهم بحمرو لي يلا تاني وحدة بوحدة😹😹
طلعت برة واتصلت على ابتهال
- ربا كيفك وين انتي بتصل عليك من قبيل؟🥺
- معليش يا ابتهال بس مع رضا في المستشفى؟
-مالو؟😳
- لا بس حاجة بسيطة تعبان شوية
-ايوا سلامتو الف سلامة 🙂🙂
•
•
•
-اها ربا ردت ليك؟
-اي ردت
- طيب مالها وليه ما كان بترد علي حاصلة معاها حاجة؟🥺
- لا كويسه هي بس قالت زوجها تعبان شوية وهم في المستشفى
-مالو؟
-والله ما عارفة بس قالت انو تعبان شوية
-ايواا😏
•
•
•
- أمير انا عايزاك في موضوع
-قولي يا روحي🖤
-رايك شنو نبيع البيت الفي العباسية
-ليه نبيعو؟😳
-عشان نفسي أعمل كوفير ومن زمان كلمتك وانت قلت لي حاعملو ليك وما عملتو لي🥺
-اي عارف بس الموضوع طلع من بالي وغير كدا ما عندي إمكانيات أعملو ليك في الوقت الحالي
-يلا عشان كدا أحسن نبيع البيت لأنو أساسا نحنا ما محتاجين ليه
-لالالا البيت دا خليه انا عايزو(لأنو المكان الوحيد البقدر يلاقي فيه رؤى)
-عايزو ليه؟😏
- ما لحاجة بس هو ذكرى من أبوي المرحوم ما ما عايز أبيعو ياخ
- طيب لو ما عايز تبيعو انا عايزة كوفير بس🥺
- طيب طيب أصبري لي شوية بس
•
•
•
وصلنا البيت أنا ورضا و معانا رونق وحسن وصلونا لحدي البيت بعدين هم مشو ساعدتو غير ملابسو ومشيت عملت ليه حاجة عشان ياكل وينوم🙂🙂الوقت كلو كان بعاين لي وكأني أول مرة أقيف قدامو🥺
- خلاص كفاية تمشي وتجي تمشي وتجي تعالي أقعدي جنبي🥺
- حاضر
-البيت دا اشتاق ليك والله اشتاق للحنية والعيون الحلوة دي🖤🖤اشتاق لحضنك🖤
-دا انت ولا البيت؟😒
-هههه كذاب البقول انك ما بتفهمي
-😒😒ليه كنت فاكر اني ما بفهم؟
-رجعنا لللماضة تاني؟😒
-نحنا أصلا ما خليناها😌
- والله انتي عايزة أدب من أول وجديد بس خلي يدي دي تتعافى ما بخلي فيك عضمة عايشة😒👋🏻
- خلاص شوف زول يعمل ليك أكل يا شاطر😌😌
-بتهدديني عشان عارفة اني ما بعرف
أعمل شي؟😭😭
-😹😹أسي ما قلنا ميري كوم
•
•
•
مر شهر وأنا ورضا حلوين مع بعض صاح بنتشاكل بس بنرجع نتصالح تاني أهلو ما اتدخلو فينا تاني لأنو بعد الحصل لرضا خلونا في حالنا وحتى زياراتهم وتلفوناتهم معانا قلت شديد بس متواصلة مع رونق هي وحسن خطبو💙في الفترة دي علاقتي مع ابتهال بقت سمحة طوالي بتجيني وبمشي ليها رجعنا صحبات زي أول وأكتر كمان🙂🖤بالنسبة لعماد حاولت أقطع علاقتي بيه لأنو كل ما يلاقيني بجيب لي سيرة الطلاق وبتكلم عن رضا وانو ما مفروض أسكت ليه وشنو فهمت انو بس عايز يخرب بيني وبين رضا بأي طريقة😔💔بالنسبة لرضا هو بقى أحسن من أول من ناحية انو ما بزعلني وما برضى فيني لو بكيت عشان اي سبب بلقاه ببكي معي بس الحاجة الأنا لاحظت ليها شديد وما قادرة أتجاهلها انو رضا بقى يغير علي من ناس هو ما مفروض يغير علي منهم مثلا زي حسن ود خالتو مع انو هو زي أخوي وغير كدا هو خطب رونق بس لما يشوفو بتكلم معي أو بهظر معي هو بتضايق شديد وباقي اليوم بقضيه زهجان لما نطلع نتغدا برة او نتعشا وواحد يعاين لي بس ساي كدا هو بقلب الدنيا وبقول عايز يشاكلو حتى في اللمات الأسرية لما واحد من أهلي أو أهلو جاء سلم علي واتونس معي هو بتضايق أكتر وما بسمح ليه لدرجة انو الناس بقت تلاحظ ليه حتى أصحابو لما يجونا في البيت هو ما بخليني أطلع ليهم وبعمل أي شي عشان هم ما يشوفوني كلها حاجات انا لاحظت ليها يعني عندو تصرفات ما طبيعية خالص حتى انا بحتار فيه بس الحاجة البتهمني انو هو معي وجنبي وخلاص🖤🖤🖤🖤
•
•
•
الليلة مفروض أمشي لإبتهال لأني وعدتها كنت بحنس في رضا يخليني أمشي ليها لأنو الأيام دي هو ما بخليني أطلع وبتحجج لي بألف حجة كنت بحنس فيه لدرجة اني بكيت عديل😹😹حتى وافق بعد ما وصلني وشافني دخلت حتى هو مشى المهم قعدنا اتونسنا كتير
- ربا انا عايزة أقول ليك حاجة
-أها
-انتي وعدتي عماد بحاجة؟
-حاجة زي شنو يعني؟😳
- ما وعدتيه انك تطلقي من  رضا؟
-أنا؟لا لا وليه أوعدو بحاجة أنا ما حاعملها؟😳
-والله يا ربا هو قال كدا ما عارفة عماد دا قصتو شنو مع انو انا قلت ليه ربا دي بقت متزوجة أحسن تسيبها لكن هو شكلو ما عايز يقتنع😢😢
- ما قادرة أفهمو عماد دا انا ما وعدتو بشي ولما عرفت انو لسه بفكر فيني حاولت أبعد منو
-أعملي حسابك بس عشان ما تخربي زواجك بيدك😓
ابتهال وهي بتتكلم معي كدا حسيت كأنها عارفة نوايا عماد وما عايزة تكلمني بس حذرتني😢
شوية وكدا راجلها جاء قعد اتونس معانا وانا  قلت ليهم حاطلع لأنو الزمن اتأخر ورضا عندو شغل ما حيقدر يجيني أحسن أمشي من أسي يلا هو أصر علي انو يوصلني وقال أصلا عندو مشوار على طريقي وانا ما حبيت أتعبو قلت ليه بمشي براي وهو أصر وابتهال أصرت في النهاية وافقت🙂ودعت ابتهال وطلعت معاه كنت عايزة أركب ورا بس حسيت انها ما حلوة ركبت معاه قدام بقينا نتونس في مواضيع عادية وكدا كان في زول بتصل عليه وهو برفض الخط وما بتعدي دقيقة والرقم برجع تاني بضرب يلا انا لاحظت انو اتضايق شديد واتنرفز وشكلو عايز يرد بس وجودي مانعو يلا عشان ما أخليه يحس بالإحراج وكدا قلت ليه ممكن ترد عادي🙂 قال لي ياخ ما زول مهم دي السكرتيرة يلا انا ما اقتنعت لكن ما حبيت أحكها معاه الرقم لسه بشيل وبضرب وهو برفض الخط حسيتو كأنو حايقول لي ياخ انزلي تمي برجلينك😹😹في النهاية رد ومن فتح الخط قال بصوت عالي ياخ مالك عايزة شنو؟😠
أنا كنت قريبة ليه وسامعه صوت الزول الفي التلفون دا وعرفت انها بنت كان صوتها ما غريب علي

حاولت أركز بس ما عرفتها
- انت وين انا من الصباح بضرب ليك مالك ما بترد؟😠
-سايق بعد أصل البيت برجع ليك😒
- ما تتأخر لأني عايزة اقول ليك حاجة حلوة💜💜
- طيب طيب برجع ليك قلنا😒
قفل الخط واتلفت علي لقاني بعاين ليه ومركزة مع المكالمة قام اتربك😦
-ياخ السكرتيرة دي عذبتني لازم تضرب في اليوم مية مرة وأكيد بتكون عايزة تتكلم معي عن الشغل وانا أسي ما فاضي😒
-امم فعلا الوقت ضيق وانت مشغول🙂
-اي ياخ لأنو ما ممكن كل يوم جاياني بحاحة😒
تاني ما اتكلمنا لحدي ما وصلني البيت المكالمة القبيل دي فيها إنا حاسة انو دي ما السكرتيرة وانو دي بنت تانية لو سكرتيرة ما بتتكلم معاه بالطريقة دي🙄بس ما يكون الفي بالي ما يكون بخون ابتهال بس🥺
•
•
•
- أمير انا عايزة أقول ليك حاجة 🥺
-قولي يا عشل انت🖤
- أمير انا حامل🙈
-شنو؟كيف يعني حامل  انتي ما جادة؟
- لا جادة معاك انت ما فرحت ولا شنو؟😢
-رؤى انتي ما جادة نحنا مافي أوضاع تخلينا نجيب أولاد😒
-كيف يعني؟وبعدين انت مفروض بعد دا تجي لناس بيتنا وتكلمهم عشان نتزوج🥺🥺
-أجي لناس بيتكم واأكلمهم؟عشان نتزوج؟انتي ما واعية لنفسك بتقولي في شنو؟🙄
-لا واعية وعارفة انا بقول في شنو بالجد يا أمير انا ما بقدر أخبي أكتر من كدا كفاية وبعدين في النهاية هم حيعرفو لما بطني تكبر😢😢
-دقيقة دقيقة بطنك تكبر بتاعة الساعة كم؟الولد دا انتي حاتنزلي😠
- شنو كيف يعني يا أمير انزلو؟🥺😳
-عديل كدا انا زاتي ما جاهز لعرس وحاجات زي دي😒
-نععم؟يعني انت بتغش علي على أساس انك حتجي تتقدم لي رسمي عشان نعيش مع بعض بالحلال🥺
-يعني انتي أي كلمة انا بقولها اني تصدقيها😒
- يعني انت كنت بتغش علي؟كل حاجة وعدتني بيها كذب؟🥺🥺
- والله يا رؤى أفهمي زي ما عايزة تفهمي بس الولد دا ينزل وبس وانتي لو عايزة تعيشي معي نزلي الولد دة فاهمه؟😠
-لا انا ما حنزلو وحرام انو نعمل كدا🥺
-هههه حرام؟هو انتي بتعرفي الحرام يعني وقت اتزوجتيني من غير أهلك وولي أمرك دا ما كان حرام؟😒😒😠
-معقولة دا انت يا أمير البتتكلم كدا معقولة دا انت بس 😢😢
- نحنا من البداية اتفقنا انو ما حانجيب اولاد الا بعد ما نعرف نهاية علاقتنا دي ونقدر نتزوج رسمي و نحنا اسي مجهجهين وما جاهزين لحاجات زي دي😠😠
-بس أنا عايزة الولد دا يا أمير😢
- طيب يا شاطرة قولي لي بعد ما ناس بيتكم يعرفو انك حامل حاتقولي ليهم شنو اتزوجت عرفي؟😒
- انت لو جيت اتقدمت لي يا امير واتزوجنا هم ما حايشكو في الموضوع لأنو الحمل دا ظهر ياداب😢
-ياخ انتي مجنونة أنا قلت ليك أموري جايطة وما جاهز لعرس ومسؤوليات😠
- يعني انت ما عايز يكون عندنا أولاد؟أمير انت شكلك ما بتحبني وعمرك ما حبيتني😢
-(جرا واطي)ما كدا ي روحي انتي عارفة قدر شنو انا بحبك وأي شي عملتو عشانك بس انا ما جاهز أسي في الوقت الحالي لعرس وبالنسبة للأولاد بعد ما نحنا نتزوج انا حشبعك منهم نجيب دستة دستتين زي ما انتي عايزة🙈💜 بس أسي انتي لازم تنزلي الولد دا عشان ما تحصل ليك مشكلة مع ناس البيت تمام؟😒😒
-طيب😢
- خلاص بكرة نمشي مع بعض طيب؟😒
- اممم🥺🥺
-أسي انتي أمشي ارتاحي تمام؟يلا باي👋🏻
-باي👋🏻😓
-ولد منو والحامل منو؟😳
-رونق؟😳
وقعت التلفون من يدها وهي بترجف😦
-كنتي بتتكلمي مع منو يا رؤى؟😒
- ما ما ما مع زول🥺
مسكتها من يدها
-كنتي بتتكلمي مع منو قلت ليك؟😠
- ما مع زول ياخ(فكت يدها منها)😢
-احسن تجاوبيني بدل أنادي أمي وتجي تسألك بطريقتها😠
- يا رونق قلت ليك مافي حاجه ليه ما عايزة تصدقيني ليه😢😢
-عشان انا عارفة انك بتتكلمي مع واحد وانك بتمشي تشوفيه واسمو أمير وقبضتك كم مرة بتتكلمي معاه بس أسي عايزة اعرف أمير دا منو وبتعرفي من وين أساسا؟😠😠
اتنهدت وارتاحت لما عرفت انو هي ما سمعت مكالمتها من البداية وانها ما عارفة أمير دا منو🥺🥺
-أمير دا واحد بحبو😢وهو جادي معي بس أمورو تتصلح وحيجي يتقدم لي وانا كنت بتكلم معاه وبشوفو وما كلمت زول فيكم عشان انتي عارفة أمي ورضا الحاجات دي ما بتنفع معاهم وخفت يرفضوه لو عرفو انو كان متواصل معي وكدا😢😢
- طيب ليه ما كلمتيني انا؟😒
-قلت يمكن تكلمي أمي😢
- يا غبية انتي متين قلتي لي حاجة وكلمت أمي معقولة؟
-😢😢
- بس أوعى يكون زول كذاب ساي😒
-لالا والله يا رونق هو بحبني شديد😢
- اممم طيب تاني مرة ما تخبي عني حاجه ولما تجي تشوفي كلميني ما تشوفي بالدس😒وبعدين انا أختك الكبيرة لو ما حكيتي لي أنا حتحكي لمنو؟😢
-حبييبتشي انا ما أتحرم منك💜💜
هي ما عارفة الجاييها من أمير شنو وما عارفة انو بكذب عليها وأنها اتدبست ووقعت وقعة سوداء😢
•
•
•
إحساس إني معاه بحس اني كاملة بحس إني مثالية واني مهمة في حياة الناس🖤🖤🖤🖤هو الوحيد البديني قيمتي كلها هو الوحيد الما بحسسني بالنقص🖤🖤🖤🖤بعاملني وكأنو الدنيا دي ما فيها غيري حتى غيرتو علي وحبو التملكي حبو الأناني دا بعحبني لأنو بسببو هو أنا مقيمة🖤🖤🖤🖤
ختيت الدفتر بتاع اليوميات
في الكوميدينا لما سمعت صوت دقة الباب مشيت فتحتو لقيت أصحاب رضا هم كانو زي ٣ كدا سلمو علي طبعا هم من عينة الناس البحو الهظار والضحك وكدا وشايفين البيت كأنو بيتهم المهم خشو جوة وأي واحد مشى على سرير نام فيه😹😹حتى سألوني من رضا قلت ليهم لسه ما جاء المهم عملت ليهم عصير جبتو ليهم واحد منهم قال لي يا زولة عصير شنو عايزين غدا عديل😹😹قلت ليه تكرم طوالي خشيت المطبخ بقيت أجهز ليهم في الغداء سمعت صوت الباب واحد منهم مشى فتحو لما جاء كان معاه رضا سلم عليهم ببرود لما هم قالو ليه في شنو يا مان؟قال ليهم بس تعب شغل وكدا جاء خاشي علي في المطبخ حضني بورا وباسني في رقبتي
-مشتاق ليك😢
- اممم
-أقول ليك مشتاق ليك😢
-وبعد داك؟😹😹
-😒😒اصبري بس
فجأه تاني قلب
-ديل جو متين؟
-أسي جو وانت طوالي جيت
-امم وانتي الفتحتي ليهم الباب؟
-اي يعني حايكون منو؟
- انا مش قلت ليك ما تفتحي الباب دا لزول وانا مافي؟😒
- بس يا رضا لو كان زول عايز حاجة او كدا كيف ما أفتح الباب؟😢
-لو في زول عايز حاجة بضرب ليك تلفون بس تاني ما تفتحي الباب لأي زول مهما يكون وانا مافي فاهمه؟😒
-امم طيب 😢
- خلاص جهزي الغداء دا سريع عشان يتغدو ويتخارجو😒😒
ما عارفاه ليه قال كدا مع انهم أصحابو شديد وزمان عادي كانو بجونا بس ما عارفة ليه قال كدا يمكن زعلان منهم أو في شي المهم جهزت ليهم الفداء وهو جاء شالو عملت ليهم شاي وهم شربو ولسه قاعدين ورضا زهج منهم كان ظاهر في لهجتو شوية وقال ليهم
- انا طالع على النادي الليلة في كورة⚽
- ما تحضرها هنا ولا شكلك طاردنا عديل😹
-وما يطردنا نحنا الليلة صابنها😹😹كدا جيب الكورة دي خلينا نحضرها
طبعا زهج منهم زهج شديد😹😹انا زاتي زهجت أقعد في المطبخ طلعت قلت أمشي أقعد في الغرفة المهم لما طلعت من المطبخ هم كانو في وشي لأنو الهول فاتح في المطبخ ولما اجي ماشة على الغرفة حامر بالهول رضا نظراتو كانت معي كان بعاين لي بزهج كأنو عايز يقول لي أمشي سريع😒😠 يلا واحد من أصحابو لما شافني قال لي ربا معليش بس مدي لي التلفون الجنبك دا فعلا هو تلفونو كان جنبي شلتو مديتو ليه هو مسكو مني وهبش يدي بالغلط يعني زي الزول الضرب زول بالغلط كدا المهم أنا عملت مارقة قبل ما أصل الغرفة سمعت رضا بصرخ معاه
-مرة تانية يدك دي بقطعها ليك فاهم؟😠
هم فاكرنو بهظر بقو يضحكو لكن انا عرفت انو في مشكلة😢صحبو الهبش يدي بالغلط قال ليه والله نحنا قلنا رضا اتغير عشان مرتو سمحة وكدا لكن ما كنا فاكرين للدرجة دي😹😹وهم بضحكو يلا هو قام فوق وشكلو زهج شديد قال ليهم ما بسمح ليك تتعدى حدودك ولو سمحتو اطلعو من بيتي عشان ما تشوفو حاجة ما تعجبكم وأشر ليهم بيدو على الباب👈🏻😠هم بقو عاملين كدا😳😳انا عاملة كدا😳😦😦استغربو منو شديد ما عرفو يقولو شنو واحد قال ليه يا مان أهدا شوية القصة ما مستاهلة قام زاد نبرة صوتو قلت ليكم اطلعو😠😠أي واحد بقى يعاين للتاني بعدين اتخارجو انا كنت واقفة جنب باب الغرفة لما عرفتهم طلعو مشيت ليه كان زهجان شديد قعد في الكرسي انا جيت قعدت جنبو والله لو أي زول شافو في اللحظة دي بخاف منو ما عارفاه الحاصل عليه شنو😦😦
-رضا انت ليه عملت كدا ما صاح منك
- ما صاح منهم هم هو يمسك يدك بأي صفة اصلا😠
- بس هو ما قاصد
علا صوتو أكتر😠
-مافي حاجة اسمها ما قاصد وبعدين انا مش الف مرة قلت ليك ما تفتحي الباب لزول قلت ليك ولا لا؟😠ياخ انا لو قاعد ومعي زول انتي ما تطلعي عشان يشوفك بفتكر اني قلت ليك الكلام دا😠
-اي بس يا رضا🥺
- ما بس ولا حاجة من الليلة ولقدام  ماتفتحي الباب لزول انا قاعد جاء أي زول عشان يشوفني انتي ما تطلعي لأي سبب من الأسباب فاهمه؟😠😠
ما لقيت اي جواب غير اني أهز ليه براسي بس معقولة البحصل دا اي صاح أنا عايزاه  يغير علي بس ما للدرجة دي يعني🥺🥺
•
•
•
- الو ابتهال الخبر شنو
-أهلين عماد
- معليش بس عايز أسألك من ربا أخبارها شنو لي زمن منها؟
-كويسه والله أمس كانت معي
-ايوا كويس طيب هي لسه ما اتطلقت؟
-وتتطلق ليه اساسا هي وراجلها كويسين مع بعض مافي سبب يخليهم ينفصلو
- لا بس عشان هي قبل كدا قالت عايزة تطلق منو
-دا كان زمان وهي بتحبو بس كان شوية زعل
-امم
وقفل الخط وهو بفكر يعني معقولة هم رجعو زي المرة وراجلها عادي كدا؟يعني هي تاني ما حاتفكر في طلاق؟يعني حاتعيش مع راجلها؟🥺

-يلا خلينا نخش
- أمير دقيقة انا خايفة😢
-خايفة من شنو يا يا بت مافي شي هي حاجة صغيرة وانا معاك🙂
-أمير أنا ما عندي النية انزلو عايزاه🥺
-رؤى نحنا أمس قلنا شنو؟مش اتفقتا وخلاص أسي ماللك؟
-خايفة بس 😢
- ما تخافي يا روحي يلا خلينا نخش
مسك يدها وخشى معاها عشان تنزل الولد عند قابلة متخصصة في الحاجات دي
•
•
•
رضا كان لسه متضايق المشكلة انا ما عارفة ليه حاجة بسيطة كدا بتخلي يتضايق ليه حاولت أخفف عليه واتظارفت وكلو وهو ما ناوي يضحك ساي في النهاية مشيت طلعت ليه ملابس  من  الدولاب وطلعت لنفسي وهو بعاين لي ساي جيت قلعت ليه قميصو اللابسو ولبستو واحد تاني وسرحت ليه شعرو😹😹دا كلو وهو بعاين لي من غير ما يتكلم في النهاية قال لي خلاص خلصتي؟
-اي يلا خلينا نطلع نتعشا برة لينا زمن ما طلعنا😢
-امم طيب بفكر
-خلاص يا رضو ياخ خلينا نطلع عشاني😢
-😹😹رضو دي حلوة(أخيرا ضحك)
- طيب خلينا نمشي عشان كل يوم أناديك بيه
-وعد؟
-اي
- طيب يلا بس بشرط؟
-ما تقومي من جنبي وتفكي يدي منك تفضلي ماسكاها مش عايز تقول كدا؟😌
-شاطرة بقيتي تفهمي
-😌😌احم احم
- خلاص ما تصدقي يلا خلينا نمشي
مشينا مطعم كدا ظريف وطلبنا العشاء وبدينا ناكل رضا كان كل ما يشوف زول عاين لي بالغلط ساي بتضايق وبقول لي ياخ خلاص خلينا نمشي وانا بقول لي نقعد شوية ونحنا قاعدين أنا كنت بعاين اتجاه الباب ورضا لسه بياكل فجأه أشوف رؤى وأمير راجل ابتهال خاشين المطعم سوا😦😦
بقيت بعاين ليهم وانا مستغربة كيف هم بعرفو بعض أساسا رؤى و معاها أمير راجل ابتهال صحبتي؟كيف دا؟😦رؤى شكلها انتبهت لي وقفت مصدومة وكان ظاهر عليها الخوف فجأه سحبت أمير من يدو وطلعو برة😦أنا كنت من الصدمة ما قادرة أستوعب رضا كان بتكلم معي وأنا سرحانة في المحل الكانو واقفين فيه
- ربا
-بنت
-مالك ما قاعدة تاكلي؟
-سرحانة وين انتي؟
ما انتبهت ليه الا لما لوح بيدو قصاد عيوني👋🏻👋🏻
-اي اي😳
-بتعايني في شنو من قبيل؟
- لا مافي حاجة🥺
•
•
•
- في شنو يا رؤى مالك مطلعاني من جوة بالطريقة دي؟😠
-رضا يا أمير رضا جوا😭
-رضا أخوكي؟شافك؟
-لالا ما شافني لكن شافتني مرتو😭😭
- يعني عرفتك؟
-اي يا أمير شافتنا هي كانت بتعاين لينا😭
- ياخ ما تخافي لو كانت عايزة تعمل حاجة كان طلعت ورانا
-طيب لو كلمت رضا؟😭😭
-هي ما صحبتك ماعندك بيها علاقة؟يعني ممكن عادي تقولي ليها دا زميلي أو صحبي أو كدا يعني نحنا مكتوب في جبهتنا اننا اتزوجنا؟😒😒
- ما كدا لكن هي بتكرهني يعني حاتكون عايزة تلقى لي أقل سبب وأسي بعد شافتني معاك أكيد حاتكلم رضا عشان يشاكلني😭
- ما حاتكلمو خلاص ما تخافي وحتى لو كلمتو قولي ليه دا زميلي في الجامعة وهو عزمني عشاء ما حبيت أكسفو ولا أي شي بس
-طيب😭
•
•
•
رونق كانت بتفكر،،
انا لما سمعت مكالمة رؤى سمعت انها بتتكلم عن حمل أو حاجة بالشكل دا بس نسيت أسألها هم كانو بتكلمو عن منو؟وهي ليه كانت خايفة كدا وهي بتتكلم معاه؟انا حاسة انو الولد دا وراه حاجة ما قادرة أطمن للموضوع😢😢
•
•
•
الوقت كلو كنت بفكر رؤى وأمير بعرفو بعض من وين معقولة يكون صاحبها؟او بتعرفو معرفة سطحية؟ولا يمكن بحبو بعض لالا مستحيل أمير دا بحب ابتهال شديد انا متأكدة مستحيل يخونها😢وبعدين رؤى يعني ما بتكون عارفة انو متزوج معقولة؟طيب البنت الضربت ليه أمس معقولة دي رؤى زاتها؟صوتها كان ما غريب علي معناها دي رؤى😦طيب علاقتها بأمير شنو أنا أعرف كيف بس😢
طلعنا من المطعم مشينا البيت والطريق كلو أنا بفكر في رؤى وأمير حتى رضا لاحظ لي وبقى يسأل فيني وأنا خفت اني أكلمو وتحصل مشكلة لأني عارفاه صعب فقلت أحسن أتأكد من الموضوع براي أو ممكن أكلم رونق لأنها متفهمة وممكن تساعدني🙂
•
•
•
-حبيبي أنا مشتاق ليك😢
- ما عايزة معاك كلام انا يا أمير😒😒
-ليه يا بهوو ياخ في وحدة بتزعل من راجلها حبيبها؟
-اي في وقت هو ما يشتغل بيها أكيد حتزعل😢
- بس انتي عارفة اني مشغول بس أكيد ما ناسي حبيبة قلبي
-😢😢😢
- خلاص ياه وبعدين انا مشتاق للبيبي دا(هبش بطنها)يا بطل أمك دي زعلانة مني ما اتكلمها ياخ هي ما عايزة تتكلم معي😢قول ليها انو بابا آسف😢
- خلاص انا ما زعلانة بس انت ما تتعب نفسك بالشغل كتير كدا شوف ضعفت كيف ارتاح شوية
-وقت يكون عندي مرة حنينة زيك كدا أكيد ما حشيل هم للتعب الله ما يحرمني منك يا ابتهال😢🖤🖤(وهو بعاين ليها بقى يحس بالذنب اتجاهها)
•
•
•
كنت واقفة في الدولاب جاء حضني بورا
-العسل الليلة مالو😢ليه زعلانة كدا في شنو؟😢
-مافي حاجة يا رضا🥺
-كيف مافي حاجة انا شايف انك ما على طبيعتك😢
- بس مرهقة شوية وحاسة بتعب
- طيب تعالي عشان ننوم
- انت نوم أنا بجي أسي
- لا بس ننوم سوا يلا تعالي ختي الفي يدك دا وتعالي
جراني من يدي ونومني في حضني وبقى يقرا لي في قرآن ويمسح لي على شعري لحدي ما لقيت نفسي نمت😴
بالجد الزول بلقى نفسو مرتاح ومطمن بس في حضن الزول البحبو🖤🖤🖤
الصباح لقيت رضا مشى الشغل وخ
لا لي رسالة الصباح في ورقة في الكوميدينا كالعادة😹😹ومعاها ما تفتحي الباب لزول وما تستقبلي زول لأي سبب وما تطلعي من البيت لأي سبب فاهمة؟😹😹بعد ما اتدوشت وفطرت اتذكرت رؤى وأمير شلت تلفوني وضربت لرونق ردت لي بعد جرس طويييل
- الو رونق كيفك
-تمام الحمد لله انتي كيف بالله
-كويسه الحمدلله رونق عايزاك في موضوع مهم والله😢
- أنا برضو عايزاك في موضوع والله كنت حاضرب ليك
- في شنو خير؟
-أحكي انتي اول
- طيب بصراحة أمس كنت مع رضا قاعدين في مطعم و فجأه جو خاشين رؤى و معاها راجل صحبتي أنا اتفاجأت شديد هي بتعرفو من وين وكدا يلا هم طلعو طوالي لما هي شافتني لكن رضا ما شافهم
-راجل صحبتك دا اسمو منو؟😳
-اسمو أمير؟
-أمير؟😳رؤى حكت لي عن حبيبها وانو اسمو أمير
-حبيبها؟😦انتي جادة؟لكن دا راجل ابتهال صحبتي معقولة هو بحب رؤى؟😦
-انتي جادة انو دا راجل ابتهال صحبتك؟😳
-اي والله وانا بعرفو حق المعرفة🥺
-شكي كان في محلو كنت حاسة انو الولد دا وراهو حاجة نهائيا ما اطمنت ليه لما رؤى حكت لي عنو والمشكلة انها كانت بتتكلم معاه بالسر وانا سمعتها كم مرة😢
- طيب رؤى ما بتكون عارفة انو هو متزوج؟
- ما عارفة بس أنا حاتكلم معاها عشان تقطع علاقتها بيه وانتي ما تجيبي سيرة لرضا لأي سبب😢
-اي ما حكلمو🙂
كنت بفكر في ابتهال صحبتي وانها قدر شنو مسكينة انا لما شفتها مع راجلها في البداية قلت يا ريت لو كان رضا زي أمير لأنو بعاملها معاملة حلوة وزول متفهم وعاقل بس طلع خاين بس ما أكتر😢طيب لو ابتهال عرفت؟حاتروح فيها انا أعمل شنو؟مستحيل أكلم ابتهال لا مستحيل و بعدين هي بتحبو شديد وكدا حتنصدم منو ما بقدر أكلمها ياخ😢
•
•
•
-اتفضل
- يا أستاذ في ناس عايزين يشوفوك
- طيب خليهم يدخلو
-اوكي
-أستاذ رضا أنا أمير من شركة.....وعايز أعرض عليك عرض ممكن يفيدكم ويفيدنا😏😒
-والعرض دا شنو🙂
-نحنا ممكن نعمل شراكة بين الشركتين انتو ممكن تستفيدو من فروعنا الكتيرة الموجودة في السودان وفي الخارج ونحنا بنستفيد من منتجاتكم😏
- طيب أدوني وقت أفكر وبديكم جواب🙂
- طيب😏
•
•
•
-الو منو معي؟
- الو الو الو
-منو انت؟
- الو الو
دا منو المتخلف دا بضرب لي وما برد😒😒
تاني التلفون ضرب
-الو الو  انت منو
-ياخ لو ما عايز تتكلم تاني ما تضرب😒
قفلت الخط
تاني ضرب ما ردت ليه وعملت التلفون صامت😒
آيروس..🖤
بقلم:نفحات محمود🖋
الجزء:18
وأنا بحمر في بطاطس سمعت صوت الباب عرفت دا رضا جريت ليه ونطيت فيه😹😹
- يا مجنونة براحة رقبتي اتقلعت😹
-اسفة😢
قام شالني رفعني فووووق
-يلا كدا أحسن
-رضاا😢
-روحو🖤🖤
-عايزة أمشي السوق
-لييه😒
-عايزة أشتري ملابس لي زمن ما اشتريت😭
-ليه ملابسك مالهم😒
-ياخ زهجت منهم وغير كدا عرس حسن ورونق قرب عايزة أجيب اكسسوارات وميكاب😢
- انتو البنات عندكم حاجات غريبة طيب نمشي بكرة😒
-هيييي بحبج أنا♥🤤
-وعشان كدا انا اقول ليه من جيت خاشي مستقبلاني بالأحضان وشنو ايوااا ياداب فهنت😒😒
-لالا لالا ما كدا معقولة يا رضو😹😹
-اي معقولة😒يا زولة انا زعلت خلاص😒
-رضو ياخ ما تعمل كدا am sorry😢😢
-ي زولة ما بعرف خلاص انا زعلت😒
- طيب أعمل ليك شنو😢
بقى يرفع لي في حواحبو😹😹
-أبييييت😹😹
- ما على كيييفك
قام جراني من نصي وهمس لي
-رايك شنو نمشي
يلا بقى يأشر بعيونو على الغرفة😹😹
-أبيييت عايزة أطبخ أنا😢جوعانة
-خليك جوعانة كدا😒
-عايزة أنظف طيب البيت وسخان😢
- خليه وسخان كدا😒
- طيب عايزة أغسل ليك ملابسك
-خليهم كدا😒
- طيب عايزة اممم ما عارفه بس عايزة أعمل حاجة
-يلا الحاجات كلها خلصت تاني مافي شي ولا تحاولي😒😒
-امممم😢
-أمشي أفتحي الدولاب بتاعك بتلقي حاجة حلوة ألبسيها لي
-شنو؟
-انتي أمشي شوفيها أول
•
•
•
- انا عايز بابا😭😭
-ي عدي عليك الله أسكت كفاية تسل روحي كدا أبوك ما حيجي
- أنا عايزو عايزو بس جيبي لي أسي😭😭
- يا عدي خلاص ياخ😠
-مالو يا بت ببكي من الصباح
-شغال يقول عايز أبو عايز أبو والله يا أمي سل روحي الولد دا😪
-أصبري عليه شوية وما تتضايقي هو لسه صغير🥺🥺
مشيت فتحت الدولاب لقيت فستات في الشماعة لونو أسود قصير فيه فتحة في الظهر شكل كروس🤤رهيييب بكلوو يلا لبستو طبعا أكيد حيطلع فيني حلو في زول معترض؟😹😹ورفعت شعري ضنب حصان وعملت روج كبدي عشان يعكس مع الأسود دا ويلا خلاص قعدت أعاين في المراية لقيت شكلي حلو😹😹بقيت اترقص براي طبعا انا ما طوالي بتجيه وكدا يلا لما أتجيه حتى انا بستغرب من نفسي😹😹رضا جاء خاشي شافني بعاين في المراية وبتهابل بقى يضحك
- والله انا عايش لي مع مجنونة😹😹
-😒😒غلطانة انا البلبس ليك حاجاتك البتجيبها
-احيييا من القمر الواقف قدامي دا🤤🤤في مجال ي غزال؟
-😒لا
-مساء الرطوبة نتعرف ولا مخطوبة؟🤤
-😒مخطوبة
-أحييييا أنا أموووت ولا أحضن العموود؟🤤
-أحضن العمود😒
-أحيييا من الأسود دا الجاء بجنبي وما عبرني الشال قلبي وحيييا🤤🤤
-😒😒😒
-أموت انا في ابتسام ولا أدردق في انتصار؟🤤
-اسمي ربا لو سمحت😒
-أحييييا من الإسمو رباا🤤الشال قلبي سلبو ومشى خلاني مدروشة💃🏻🤤
-اها يا قونة
-👏🏻👏🏻دستووور والما بتقول دستور ان شاء الله تبور💃🏻😹
-😹😹رضا ياخ خلاص قوم أمشي مني
-أحييييا من جنبو كيفن أمش🤤🤤
-😹😹رضا ياخ
-يلا كفاية شغل قونات وخلينا في الشغل الصاح😹😹(برفع في حواجبو)
ويلا وداد أم جضوم الليله ما بتنوم😹😹👏🏻👏🏻👏🏻
•
•
•
-رونق في شنو مالك واقفة لي في الباب؟🙄
-تعالي خشي سريع عايزة اتكلم معاك
- في شنو يا بت مالك؟
-انتي عارفة انو أمير متزوج؟
-شنو؟متزوج كيف؟رونق خلي الاستهبال ياخ😦
- انا ما بستهبل أمير متزوج بالجد😒
-لكن ك ك يف يعني انا عارفه انو ما متزوج😦
- لا متزوج يا فالحة وكمان ابتهال صحبة ربا
-ايوا انتي ما اتقولي كدا من البداية عشان اليوم داك ربا شافتني معاه في المطعم عايزة تطلع فيه اشاعات أصلا انا عارفاها هي وحدة حاسدة وحاقدة😒😒
- لا ربا ما كدا هي لما شافتكم في المطعم استغربت انتي بتعرفي راجل ابتهال صحبتها من وين وكلمتني عشان تتأكد وانا لما قلت ليها انو هم بحبو بعض هي زاتها اتخلعت وقالت لي دا أمير راجل ابتهال صحبتي وأنا بعرفو عز المعرفة
- انا ما مصدقاها ربا دي وانتي زاتك كلمتيها ليه بعلاقتي مع أمير أكيد حتمشي تكلم رضا😢
- لا ما حاتكلمو وبعدين ربا ما من النوع دا وانا متأكدة انو كلامها صاح وانو أمير دا متزوج عشان كدا عليك الله أخطيه أصلا انا ما مرتاحة ليه🙄
-انتي بدل تقيفي معي تقيفي معاها هي واصلا هي كذابة وأنا بحب أمير وما بخليه😭😭
- رؤى انا ما عايزة معاك استهبال الزول دا أحسن تخطيه وانا متأكدة انو وراه حاجه وغير كدا تعالي هنا انتي اليوم داك كنتو بتتكلمو عن حمل وما حمل دا شنو؟
- شنو حمل شنو😦لا لا ما ما في حاجة
-كيف مافي حاجة وانا سمعتك
-ياخ دي أختو حامل بس كنا بنتكلم عنها ما أكتر.
- طيب المهم الولد دا تقطعي علاقتك بيه وبس فاهمه؟😒
•
•
•
-أنا أصلا ما عايزة منو حاجة يا أمير وما ضروري يتكفل بي ويتكفل بولدو انا بس عايزة أطلق منو عشان ابقى حرة
-آمنة انتي ما عندك شغلة بالموضوع دا انا بحلو ليك وانتي وعدي مسؤوليتي وانا ما بفرط فيكم بس انتي حاولي تهدي وكلو بتحلى
- يا أمير انا خلاص ما يقدر أتحمل ياخ انا قاعدة في زمتو ليه أصلا مادام هو ما شغال بي ولا شغال بولدو ياخ ٥ سنين وولدي ما شاف أبو عشان هو اتخ

